BTX
Store norske leksikon,Realfag,Kjemi,Organisk kjemi
BTX er en forkortelse for benzen, toluen og xylener. De tre kjemiske forbindelsene er aromatiske hydrokarboner (aromater), det vil si at de består av hydrogen og karbon i en ringstruktur.
BTX fremstilles i hovedsak fra petroleum og det er derfor et sentralt begrep innen petrokjemien. De blir brukt som råvarekilde ved de såkalte aromatprosessene, der BTX-produkter benyttes som utgangsstoffer ved en rekke teknisk viktige omsetninger. Se petrokjemi.De største BTX-mengdene er lenge blitt benyttet som blandekomponent til motorbensin for å øke oktantallet. De fremstilles i oljeraffinerier ved reforming. I reformingsprosessen omdannes nafta, som har lavt oktantall, til aromater med høyt oktantall. Les mer i Store norske leksikon benzen toluen xylen aromatiske forbindelser